రాత్రి 3 గంటల వేళ కోందండరాం అరెస్ట్ గురించి ఫిబ్రవరి 28 నాటి ఆంధ్రజ్యోతిలో వరవరరావు రాసిన ‘‘ఎవరు అసాంఘిక శక్తులు’’ వ్యాసం చదివిన తర్వాత, కొన్నేళ్ళ క్రితం ఉమ్మడి రాష్ట్రంలో జరిగిన ఓ సంఘటన గుర్తుకు వచ్చింది. వరవరరావు అప్పుడు హైద్రాబాద్లోని మలక్పేట లక్ష్మి అపార్ట్ మెంట్లో నివాసం ఉండేవారు. మేమూ ఆ అపార్ట్మెంట్లోనే ఉండేవాళ్ళం. ఓ రోజు రాత్రి 3గంటల ప్రాంతంలో పోలీసులు వచ్చి వరవరరావు ఇంటి తలుపులు తట్టారు. తలుపులు తెరిచిన వివి సహచరి హేమలతతో వరవరరావును అరెస్ట్ చెయ్యడానికి వచ్చినట్టు వారు చెప్పారు. నిద్ర లేచిన వివి అరెస్టు వారంటు కోసం అడిగి, వారంటును పరిశీలించి సంతృప్తిపడిన తర్వాత ‘ఇంత రాత్రి వేళ మీ వెంట రావడానికి నేను సిద్ధంగా లేను, ఉదయం 6 గంటలకు రండి. అప్పుడు మీరు అరెస్టు చెయ్యవచ్చు’ అని ఖరాఖండిగా చెప్పి, గ్రిల్లు తలుపులు వేసుకొని ఇంట్లోకి వెళ్ళిపోయారు. పోలీసులు తలుపులు బాదడము, అక్కడ జరిగిన గలాభాకు పక్క ఫ్లాట్లలో నివసిస్తున్న మేమంతా లేచి సారు ఇంటి ముందు గుమిగూడాము. వివి గుమ్మంలో నిల్చుని గ్రిల్లు తలుపులు తెరవనని భీష్మించుకుని కూర్చోవడం, పోలీసులు వారిని బతిమిలాడడం మేము ప్రత్యక్షంగా చూశాము. ఉదయం 6 గంటలకు గాని వివి గ్రిల్లు తలుపులు తీసుకొని బయటికి రాలేదు. అంతవరకు పోలీసులు ఓపిగ్గా ప్రయత్నిస్తూనే ఉన్నారు. వారు బయటికి వచ్చిన వెంటనే అరెస్టు చేసి తీసుకువెళ్ళారు. ఆ సమయంలో పోలీసులు తలుపులు విరగగొట్టడం, గోడలు పగలగొట్టడం లాంటి పనులేమీ చెయ్యలేదు. వరవరరావు విప్లవాన్ని ఆకాంక్షిస్తున్న వారు. కోదండరాం ప్రత్యేక తెలంగాణయే కాదు, సామ్యవాదం కూడా శాంతియుత పద్ధతుల ద్వారా సాధ్యం అని నమ్మకం కలిగిన వ్యక్తి. అదేమో సమైక్య రాష్ట్రం. ఇప్పుడేమో మన తెలంగాణ రాష్ట్ర ప్రభుత్వం, పోలీసులు. ఈ సంఘటనకు కొసమెరుపు ఏమంటే అప్పుడు అరెస్టయిన వరవరరావు చంచల్గూడ జైలులో ఉండగా, అప్పటి‍ ఉద్యమనేత, నేటి ముఖ్యమంత్రి కల్వకుంట్ల చంద్రశేఖర్ రావు జైలుకు వచ్చి ములాఖత్లో వరవరరావును పరామర్శించి తెలంగాణ రాష్ట్రం ఎలా సాధించాలి? సాధించిన తర్వాత ప్రభుత్వ వ్యవస్థలో ప్రజాస్వామ్య వాతావరణం ఏ విధంగా నెలకొల్పాలి అన్న విషయం చర్చించారు. యాదృచ్ఛికంగానేనేమో, కోదండరాం ఇంటికి‍ అపరాత్రి మూడింటికి వచ్చి, 6 గంటల వరకు వేచి ఉండండి అని నిలువరిస్తున్నా వినకుండా తలుపులు, గోడలు బద్దలుకొట్టి, సీసీ కెమరాలను ఎత్తుకుపోయిన పోలీసుల వ్యవహారం చూస్తుంటే, ‘ఎవరనుకున్నారు ఇట్లవునని’ అన్న కాళోజీ వాక్యాలు గుర్తుకువచ్చాయి.- రాజేంద్ర బాబు అర్విణి
raatri 3 gantala vaela kondandaram arest gurinchi fibravari 28 naati aandhrajyotilo varavararao raasina ‘‘evaru asanghika saktulu’’ vyaasam chadivina tarvaata, konnella kritam ummadi rashtramlo jarigina oo sanghatana gurtuku vachindi. varavararao appudu haidraabaadlooni malakpeta lakshmi apart mentlo nivasam undevaaru. memu aa apartmentlone undevallam. oo roju raatri 3gantala praantamlo poliisulu vachi varavararao inti talupulu tattaaru. talupulu terichina vivi sahachari hemalatatho varavararaonu arest cheyyadaaniki vachinattu vaaru cheppaaru. nidra lechina vivi arestu vaarantu kosam adigi, vaarantunu pariseelinchi santruptipadina tarvaata ‘inta raatri vaela mee venta raavadaaniki nenu siddamgaa lenu, udayam 6 gantalaku randi. appudu meeru arestu cheyyavachhu’ ani kharakhandiga cheppi, grillu talupulu vesukoni intloki vellipoyaaru. poliisulu talupulu baadadamu, akkada jarigina galaabhaaku pakka flatlalo nivasistunna memanta lechi saaru inti mundu gumigudamu. vivi gummamlo nilchuni grillu talupulu teravanani bheeshminchukuni koorchovadam, poliisulu vaarini batimilaadadam memu pratyakshamgaa chushamu. udayam 6 gantalaku gaani vivi grillu talupulu teesukoni bayatiki raledu. antavaraku poliisulu opiggaa prayatnistune unnaaru. vaaru bayatiki vachina ventane arestu chesi teesukuvellaaru. aa samayamlo poliisulu talupulu viragagottadam, godalu pagalagottadam lanti panulemee cheyyaledu. varavararao viplavaanni aakaankshistunna vaaru. kodandaram pratyeka telangaanaye kaadu, saamyavaadam kuudaa saantiyuta paddhatula dwara saadhyam ani nammakam kaligina vyakti. ademo samaikya rashtram. ippudemo mana telamgaana rashtra prabhutvam, poliisulu. ee sanghatanaku kosamerupu emante appudu arestayina varavararao chanchalguda jailulo undagaa, appati‍ udyamaneta, neti mukhyamantri kalvakuntla chandrasekhar raavu jailuku vachi mulaakhatlo varavararaonu paraamarsinchi telamgaana rashtram ela saadhinchaali? saadhinchina tarvaata prabhutva vyavasthalo prajaaswaamya vaataavaranam e vidhamgaa nelakolpali anna vishayam charchinchaaru. yaadruchchikamgaanememo, kodandaram intiki‍ aparatri moodintiki vachi, 6 gantala varaku vechi undandi ani niluvaristunnaa vinakunda talupulu, godalu baddalukotti, cc kemaralanu ettukupoyina polisula vyavahaaram chustunte, ‘evaranukunnaru itlavunani’ anna kaaloji vaakyaalu gurtukuvacchaayi.- rajendra baabu arvini